Baguirmi
Store norske leksikon,Geografi,Verdens geografi,Afrika,Tsjads geografi
Baguirmi er et steppeaktig platå i Tsjad, sørøst for Tsjadsjøen, med et areal på 94 000 kvadratkilometer.
Historie Baguirmi ble etablert som et kongedømme rundt 1520. Kongen, kalt mbang, hadde hovedsete i byen Massenya, rundt 160 kilometer sørøst for dagens NDjamena. Rundt år 1600 gikk kongen og flesteparten av innbyggerne fra naturreligioner over til islam, og mbang ble sultan.Beliggenheten mellom de to store, mektige sultanatene Bornu og Ouaddaï (Wadai) resulterte i en rekke konflikter og ulike vasall-tilhørigheter. På 1800-talllet betalte Baguirmi tributt til begge sultanatene. I 1894 falt sultanatet etter en invasjon av den anti-franske slavehandleren og islamreformatoren Rabih az-Zubayr ibn Fadl Allah, i franske kilder oftest bare kalt Rabah.I dag er Baguirmi en del av provinsen Chari-Baguirmi. Massenya er provinsens største by, med om lag 3000 innbyggere. Les mer i Store norske leksikon Tsjads historie